mir isch es glas vou wii vou i d'schribmaschine gheit  u jitz bringt sie's nümm uf d'ziile  wüu jitz isch sie ziemli breit  es überschlaat se bi jedem aaschlag wüu sie 's eifach nid vertreit  mir isch es glas vou wii vou i d'schribmaschine gheit  es hätt es eerlechs lied gä  eis won i ändlech hätt gseit  was mr passt u was mr egau isch u was mr uf e wecker geit  i hätt e rundumschlag gmacht  i hät uf niemer rücksicht gno  u do dr hingerletscht schiiser hätt es schtrofe übercho  i hätt besunge was aui dänke aber nid chöi erkläre  dass dr schpringsteen u dr dylan müedi fürz drgäge wäre  i hätt ds unrächt bim name gnennt  u die wahre heude prise  i hätt nech auene zeigt wo's düre geit  i hätts aune bewise  mir sich es glas vou wii vou i d'schribmaschine gheit  u jitz bringt sie's nümm uf d'ziile  wüu jitz isch sie ziemli breit  es überschlaat se bi jedem aaschlag  wüu sie's eifach nid vertreit  mir isch es glas vou wii vou i d'schribmaschine gheit  es hätt es liebeslied gä  i hätt nid gschpart mit mine gfüeu  i hätt beschribe win i's gärn hätt  u hätt verrate was mr gfieu  i hätt mi ändlos im ne lobgsang uf d'wiiblechkeit verloore  u im refrain hätt i d'liebi d'luscht u d'lideschaft beschwore  es hätt  es eerlechs lied gä  eis won i ändlech hätt gseit  was mr passt u was mr egau isch  u was mr uf e wecker geit  u jitz hocken i da u dr tisch isch dvroo gloffe  u ds papier isch ertrunke  u d'schribmaschine isch bsoffe